Case ID: 1046948
Sentence 0: TƏSVİRİ HİSSƏ İddiaçı cavabdeh Dövlət Sosial X3 rayon şöbəsinə qarşı iddia ərizəsi ilə Sumqayıt İnzibati-İqtisadi Məhkəməsinə müraciət edərək, xxx 1954-cü ildə anadan olduğunu, xxxx 1971-ci il tarixdən xxxx 1973-cü il tarixədək Özbəkistan Respublikası 11 saylı Tikinti şirkətinin şöbəsinə rəngsaz, xxxx 1975-ci il tarixdən xxxx 1984-cü il tarixədək usta və sahə rəisi, xxxx 1984-cü il tarixdən xxxx 1986-cı il tarixədək Özbəkistan Respublikası Sergeliyski şəhər tikinti materialları və qurğuları zavodunun mühəndisi, xxxx 1986-cı il tarixdən xxxx 1992-ci il tarixədək Özbəkistan Respublikası Sergeliyski rayon İcraiyyə Komitəsinin təlimatçısı, xxxx 1992-ci il tarixdən xxxx 1997-ci il tarixədək Özbəkistan Respublikası Sergeliyski Təcrübə və Eksperimental Kollektiv təşkilatının mühəndis-texnoloqu, xxxx 1997-ci il tarixdən xxxx 2004-cü il tarixədək Özbəkistan Respublikası Daşkənd Tekstil Kombinatında mühəndis texnoloq vəzifələrində işlədiyini, həmin dövrlərdə işləməsi arxiv arayışları ilə öz təsdiqini tapdığından, işlədiyi dövrlər sosial sığorta stajı kimi nəzərə alınaraq ona yaşa görə əmək pensiyası təyin edilməli olduğunu, ona yaşa görə əmək pensiyası təyin olunması üçün Dövlət Sosial X3 rayon şöbəsinə ərizə ilə müraciət etdiyini, sonuncu, xxxx 2018-ci il tarixli məktubla onun 1971-1973, 1975-2004cü illərdə işlədiyi dövr əmək kitabçasında qeyd edilmədiyindən, sosial sığorta stajı kimi nəzərə alınmasının mümkün olmadığına istinad etməklə, müraciətndən imtina etdiyini bildirərək, onun işlədiyi müddətin sosial sığorta stajına daxil edilməsi öhdəliyinin cavabdehin üzərinə qoyulması barədə qərar qəbul edilməsini xahiş etmişdir.